CXXXII.  Privilegium pro monasterio Petriburgensi.   (Anno 1146, Dec. 17) .[Hugonis-Candidi,  Hist. coenob. Burgensis,  p. 78, ap. SPARKE,  Hist. Angl. script.  ]
EUGENIUS episcopus, servus servorum Dei, dilecto filio MARTINO Burgensi abbati, ejusque fratribus tam praesentibus quam futuris, regularem vitam professis, in perpetuum.
Desiderium quod ad religionis propositum et animarum salutem pertinere dignoscitur animo nos decet libenti concedere, et petentium desideriis congruum impertiri suffragium. Eapropter, dilecte in Domino fili Martine abbas, quoniam per multos labores apostolorum limina et nostram praesentiam devotione debita visitasti, tuis et fratrum tuorum justis postulationibus clementer annuimus, et Beati Petri apostolorum principis ecclesiam Burgensem, in qua divino mancipati estis obsequio, sub beati Petri et nostra protectione suscipimus, et praesentis scripti privilegio communimus; satuentes ut quascunque possessiones, quaecunque bona eadem ecclesia in praesentiarum juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis, praestante Domino, poterit adipisci, firma vobis vestrisque successoribus et illibata permaneant, in quibus haec propriis duximus exprimenda vocabulis: In Norhamtunescire, Burch, quae antiquitus Meede Shamstede vocabatur, ubi ipsum monasterium situm est, cum capellis, mercato, theloneo, cuneo monetae, cum paludibus, bosco et caeteris appendiciis suis. In Farseta, duo piscatores cum duabus mansuris terrae, et duas naves in Whitlesmere; castra cum ecclesia et capellis eidem ecclesiae adjacentibus, cum molendinis et omnibus pertinentiis suis; Witheringtun et Waltun cum appendiciis suis, Glinton et Peikirke cum ecclesia et capellis, cum theloneo de Depinges et Peikirc, cum piscatura et caeteris appendiciis suis, Pilesgate cum appendiciis suis; in ecclesia de Bernake decem solidos, in Stanford quinquaginta novem mansuras terrae, cum terris, molendinis, ecclesiis, theloneo, cuneo monetae. In eadem villa in Lincolnescire septem mansuras, Tinguellam cum ecclesia, molendino, et caeteris appendiciis suis; Undele cum ecclesia et capellis, et cum toto jure eidem villae adjacente, quod Etehundred vocatur, cum molendino, mercato, theloneo, nemoribus et appendiciis suis. Eisetuna cum molendinis et pertinentibus suis. Wermingtune cum ecclesiis, molendinis et caeteris pertinentibus suis. Heteringe cum ecclesia molendino, et pertinentiis suis. In Hirtlingburch decem hidas, cum ecclesia, molendino et pertinentiis suis. In Stanwiggatres hidas cum ecclesia, molendino et pertinentiis suis. In Haldewincla tres hidas, cum ecclesia et pertinentiis suis. Coringham cum ecclesia, molendinis et caeteris pertinentiis suis, scilicet Beinfield, Driffeld, Middletum, cum foresto, Pithesle cum ecclesia, molendinis et pertinentiis suis. In Northamptun, sexdecim mansuras. In Lincolnesire, Scotere cum ecclesia, molendinis et pertinentiis suis, videlicet Nortorps, Scaltorp, Fhiskertun cum ecclesia et suis pertinentiis. In Hoylande, tres carrucatas terrae, cum salinis. In Walecote septem carrucatas terrae. In Turlebi carrucatam unam et tres bovatas terrae, cum ecclesia et pertinentiis suis. In civitate Lincolniae quatuor mansuras. In Graham mansuram et terram, quam Colgrim dedit ecclesiae Burch. In Torkeseies octodecim leugas de prato, et piscaturam unam, et unam mansuram. In Notinghamsire, Colingham cum ecclesiis, molendinis, piscaturis et appendiciis suis. In Huntedunescire, Alwoltum cum ecclesia, molendinis, teloneo navium, et pertinentiis suis. Flettona cum ecclesia et pertinentiis suis. In burgo Hunteduniae terram Godrici Lefled. In Leicestresire, Estun cum ecclesia de Brynehirst, cum molendino et caeteris appendiciis suis. In Lenna mansuram unam. In Wella quatuor millia anguillarum singulis annis. In Cloptuna unam virgatam terrae. Haec etiam quae ab ipso monasterio in feodo tenentur nihilominus duximus adnotanda: Feudum Viz Ansketilly de Sancto Medardo, Thornawe , Witeringa, Sibertune, Estune, Angostebi cum appendiciis eorum; feudum Rogeri infantis, de Torpel, Ufferwrthe , Pilktune cum appendiciis suis et terram quam habet in Mokeseie; feudum Ascelini de Watervilla, Torp, Marham, Uptun cum eorum appendiciis; feudum Radulfi filii Willelmi, Ludintun, Messingham cum eorum appendiciis; feudum Galfridi infantis, Gunnetorp, Suttorp et terram quam habet in Stokes cum appendiciis eorum; feudum Galfridi de la Mare, Makeseie, Turlebi cum appendiciis eorum; feudum Radulfi de Neovilla, Scotuna, Malmintun cum appendiciis eorum; feudum Rogeri Malfet , Wodeford cum appendiciis suis; feudum Roberti Frehlle, Dalmtun cum appendiciis suis; feudum Willelmi de Lwetot, Cloptuna cum appendiciis suis; feudum Roberti Marmiun Langetun, Pokebroc cum appendiciis eorum; feudum Gaufridi de Winchestreia, Armestun, Burchle ; feudum Gilberti Fawele, Roberti de Fisi, Subtuna , cum appendiciis suis; feudum Rogeri de Miletuna cum appendiciis suis; feudum Radulfi de Tot, in Pastona; feudum Walonis in eadem villa cum appendiciis suis, feudum Isenbardi, Paple cum appendiciis suis; feudum Wirmundi, Stokes cum appendiciis suis; feudum Ingelrammi, in eadem villa; feudum Roberti de Oili, Craneford; feudum Ricardi Engaine, Benigfeld; feudum Willelmi Engaine, Haregrave cum appendiciis suis; feudum Theobaldi, Brinighirst cum appendiciis suis; feudum Godefridi de Camberei Plumbetere , Berham cum appendiciis suis; feudum Roberti de Guineges, Careby cum appendiciis suis, feudum Gaufridi de Neovilla, Walecote cum appendiciis suis; feudum Eylsi, Helpetune cum appendiciis suis. In Winewich tenementum Brithwoldi ; feudum Pancewolt in Estona; feudum Anseredi in Overtona et in Torp. In Ermestun tenementum Turiei. In Kirkefeld et Wermingtun, et Undele tenementum Viviani; in Wodecroft tenementum Osberni; in Muscam tenementum Geroldi. Libertates a regibus Angliae eidem monasterio pia devotione concessas et scripto eorum firmatas, atque antiquas et rationabiles ipsius monasterii consuetudines vobis nihilominus confirmamus. Obeunte vero te, nunc ejusdem loci abbate, vel tuorum quolibet successorum, nullus ibi qualibet subreptionis astutia vel violentia praeponatur, nisi quem fratres communi consensu, vel fratrum pars consilii sanioris, secundum Dei timorem et beati Benedicti Regulam, providerint eligendum. Praeterea praedecessoris nostri sanctissimi papae Gregorii vestigiis inhaerentes, missas publicas ab episcopo in vestro coenobio fieri omnino prohibemus, ne in servorum Dei recessibus, et eorum receptaculis, ullis popularibus occasio praebeatur conventibus, vel mulierum fiat novus introitus, quod omnino non expedit animabus eorum. Nec audeat episcopus potestatem habere imperandi, nec aliquam ordinationem quamvis levissimam faciendi nisi ab abbate loci fuerit rogatus, quatenus monachi semper maneant in abbatum suorum potestate nullusque monachum sine testimonio vel concessione abbatis sui in ecclesia aliqua teneat, vel ad aliquem promoveat ordinem. Decernimus ergo ut nulli omnino hominum liceat praefatum coenobium temere perturbare, aut ejus possessiones auferre, vel ablatas retinere, minuere, seu aliquibus vexationibus fatigare, sed omnia integra conserventur, eorum pro quorum gubernatione et sustentatione concessa sunt, usibus omnimodis profutura, salva sedis apostolicae auctoritate et dioecesanorum episcoporum canonica justitia. Si qua igitur in futurum ecclesiastica saecularisve persona, hanc nostrae constitutionis paginam sciens, contra eam temere venire tentaverit, secundo tertiove commonita, si non satisfactione congrua emendaverit, potestatis honorisque sui dignitate careat, reamque se divino judicio existere de perpetrata iniquitate cognoscat, et a sacratissimo corpore et sanguine Dei et Domini nostri Jesu Christi aliena fiat, atque in extremo examine districtae ultioni subjaceat. Cunctis autem eidem loco justa servantibus sit pax Domini nostri Jesu Christi, quatenus et hic fructum bonae actionis percipiant, et apud districtum judicem praemia aeternae pacis inveniant. Amen, amen, amen. Ego Eugenius Catholicae Ecclesiae episcopus subscripsi. Ego Conradus Sabinensis episcopus subscripsi. Ego Albericus Ostiensis episcopus subscripsi. Ego Imarus Tusculanus episcopus subsripsi. Ego Guido presbyt. cardinalis subscripsi. Ego Hubaldus presbyter cardinalis Sanctae Anastasiae subscripsi. Ego Bernardus presb. cardinalis subscripsi. Ego Oddo diaconus cardinalis subscripsi. Ego Damianus diaconus subscripsi. Ego . . . . . . . Nicolai in Carcere Tulliano subscripsi. Datum Viterbii per manum Guidonis sanctae Romanae Ecclesiae diaconi cardinalis et cancellarii, decimo sexto Kalendas Januarii, indictione decima, Incarnationis Dominicae anno millesimo centesimo quadragesimo sexto; pontificatus vero domni Eugenii III papae anno secundo.
( mansuras, S. W.) (Thornehage S.) (Ufforde
S. W. ut jam perperam vocatur) (Malfe W.) (Burgelai, S. et W.) (Suttona
S. W.) (Pappelai,
S.) (Brenehirst, S.) (Plumbetre, S. W.) (Brutwaldi, S. W.) (Ansredii, S. W.) (Chirchefeld, S. W.)